# Alfred Vogel

### Wikipedia

Alfred Vogel (26. lokakuuta 1902 – 1. lokakuuta 1996) oli sveitsiläinen fysioterapeutti, ravitsemusterapeutti ja kirjailija, joka perusti suositun luontaistuotteita valmistavan Bioforce AG-tehtaan ja sitä kautta tunnetuksi tulleen A. Vogel -luontaistuotemerkin. Suomessa tunnetuimmat A.Vogel-merkin alla myytävät luontaistuoteet lienevät Herbamare-yrttisuola ja Echinaforce -punahattu-uute.

## [muokkaa] Elämä

Alfred Vogel syntyi 1902 Baselin lähellä sijaitsevassa Aeschin kylässä, jossa hänen isänsä ja isovanhempansa tutustuttivat hänet lähiseudun rohdoskasveihin jo nuorella iällä. 21-vuotiaana hän perusti oman rohdos- ja luontaistuotekaupan Baseliin sekä aloitti julkaisu- ja esitelmätoiminnan rohtokasveista, terveellisestä ravinnosta ja luonnonmukaisista elämäntavoista.

Vuonna 1929 Alfred Vogel alkoi julkaista omaa aikakauslehteä "Das neue Leben" (Uusi elämä), joka ilmeistyi kuukausittain. Hän alkoi myös omatoimisesti valmistamaan lääkekasveihin perustuvia lääkkeitä asiakkailleen ja laajensi toimintaansa 1930-luvulla perustamalla oman klinikan Teufeniin, missä hän myös jatkoi kasvilääkkeiden valmistusta. Vuonna 1935 hän julkaisi ensimmäisen kirjansa, "Ravinto ja Terveys".

Alfred Vogel oli innokas maailmanmatkaaja, kierrellen tutkimusmatkailijana vuodesta 1950 ympäri maailmaa sademetsistä aina aavikkoalueille. Hän oli erityisen kiinnostunut luonnonläheisistä alkuperäiskansoista ja heidän luonnonlääkintämetodeistaan. Yhtenä merkittävimpänä rohtokasvilöytönään hän piti Pohjois-Amerikan Sioux-intiaanien hänelle tutustuttamaa punaista auringonhattua (Echinacea purpurea), joista myöhemmin kehitettiin hänen yhtiönsä toimesta Echinaforce-tuotemerkillä markkinoitu lääkinnällinen punahattu-uute.

Vuonna 1952 Alfred Vogel julkaisi pääteoksensa "Luonto, paras lääkitsijä"-kirjan. 1950-luvun lopulla hän jatkoi maailman kiertämistä tekemällä pitkiä tutkimusmatkoja Pohjois-, Keski- ja Etelä-Amerikkaan. Vuonna 1963 hän laajensi toimintaansa edelleen perustamalla Roggwilliin oman tehtaan nimellä Bioforce AG, joka kuuluu yhä tänäkin päivänä Euroopan merkittävimpiin kasvilääkkeiden valmistajiin. 1960-luvulla ensimmäiset Bioforce AG:n tuotteet tulivat myös Suomen markkinoille. Suomeen A. Vogel Oy perustettiin vuonna 1977.

## [muokkaa] Tunnustukset

- 1982 - luontaislääketieteen alalla Saksan luontaisparantajien Liiton korkein kunniamerkki, Priessnitz-mitali.
- 1984 - Sveitsin kokemusperäisen lääketieteen lääkäriliiton (SAGEM) kunniajäsen

## [muokkaa] Aiheesta muualla

- A. Vogel Oy:n kotisivut
- Alfred Vogelin elämä

Haettu osoitteesta http://fi.wikipedia.org../../../a/l/f/Alfred_Vogel_5a87.html

Luokka: Sveitsiläiset henkilöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Nederlands